Az 1986-os Eurovíziós Dalfesztiválon "J’aime la vie" ("Szeretem az életet") című dalával Belgium első, és eddigi egyetlen győzelmét aratta. Ekkor mindössze tizenhárom éves volt, ezzel ő a dalfesztivál legfiatalabb győztese. Valószínűleg ez a rekord nem fog megdőlni, mert 1990-től érvényben van az a szabály, amely kimondja, hogy csak tizenhat éven felüliek vehetnek részt a versenyen. A győztes dal Belgiumban dupla-platinum minősítést ért el, és világszerte közel másfél millió példányban kelt el. Ugyanebben az évben részt vett a Yamaha fesztiválon is, ott második helyezést ért el.